Balogh László szakmai önéletrajza

***1961****-ben születtem* ***Kárpátalján,*** *Ungváron.* ***1971*** *óta lakom* ***Nagykanizsán****.*

*A jelenlegi nagykanizsai* ***Batthyány Lajos Gimnáziumban*** *érettségiztem 1980-ban, majd a szegedi József Attila Tudományegyetemen szereztem* ***fizika–matematika–számítástechnika*** *szakos középiskolai tanári oklevelet. 1986-tól visszatértem a gyökerekhez: volt gimnáziumomban tanítottam. Közben okleveles* ***humánökológus*** *képesítést is szereztem 1993-ban az Eötvös Loránd Tudományegyetemen, így a természet és a környezet védelme is közel áll hozzám.*

***1994*** *óta a Batthyány Lajos Gimnázium és Egészségügyi Szakközépiskola* ***igazgatóhelyettese*** *voltam* ***15 éven át****. Munkám során többször szerveztem városi szintű környezetvédelmi akciót és kulturális rendezvényeket. 2001-ben a Budapesti Műszaki Egyetemen* ***közoktatási******vezető*** *képesítést szereztem. Büszke vagyok sok kiállítás-megnyitómra, közéleti megszólalásomra. A „Pannon Tükör”* ***kulturális*** *folyóirat társadalmi szerkesztőbizottságának elnökeként is tettem a dolgomat 2007-től 2019-ig. Fontos számomra, hogy a nagykanizsai református gyülekezet* ***presbitere*** *vagyok* ***1992-től****.*

***2009-től*** *lettem a Batthyány Lajos Gimnázium* ***igazgatója****:* ***10 éven át****!*

***1998*** *és 2002 között önkormányzati* ***képviselő*** *voltam, és egyben az önkormányzat**Oktatási, Kulturális és Sport Bizottságát vezettem* ***elnökként****. 2002 és 2006 között ugyanezen bizottság külsős tagja voltam. 2006-tól folyamatosan önkormányzati képviselő lettem/vagyok (ismét az OKISB, majd a Humán Bizottság elnöke 2019-ig). 2019. október 13-án a választók akaratából Nagykanizsa* ***polgármestere*** *lettem 2024. október 1-jéig. Tehát immár* ***27 éves tapasztalattal*** *rendelkezem* ***Nagykanizsa Megyei Jogú Város önkormányzatában****!*

*Jelenleg a* ***Nagykanizsai Szakképzési Centrumban*** *dolgozom.*

*Főbb* ***publikációim:***

*- Zemplén Győző a tudós és tanár (Fizikai Szemle, 1979/9)*

*- humánökológiai cikksorozat a Kanizsa Dél-Zalai Hetilapban (1991-1995)*

*- Nagykanizsa város és környéke környezetállapoti alapfelmérése (Nagykanizsai Honismereti Füzetek, 7/1994)*

*- a Kanizsa Enciklopédia környezetvédelmi szócikkei (B.Z. Lapkiadó Kft., 1999)*

*- A természet egysége – a fizika néhány kultúrtörténeti vonatkozásáról (tanulmány) (kiadta a Zala Megyei Pedagógiai Intézet, 2002)*

*- Könyvszemle: Kovács László: Fizikusok és tanárok (Vasi Szemle, 2013/2. szám)*

*- köszöntők, megnyitók, előszók, nekrológok, közéleti írások a helyi médiában, könyvekben*

***Kitüntetéseim:*** *Nagykanizsa Város Környezetvédelméért Alapítvány Díja (1996), „RynoLander” Díj (1996), Zala Megyei Közoktatási Közalapítvány I. díja kutatói pályamunkámért (2000,2004), Izsák Imre-díj (2017), Zala Megyei Príma Közönségdíja (2017).*

***Hobbim:*** *természetjárás, olvasás, futás, horgászat.*

***Nyelvtudásom:*** *angol (egyetemi záróvizsga), orosz (egyetemi záróvizsga, érettségi), német (4 év gimnáziumi tanulmány).*

*Nős vagyok,* ***feleségem*** *a Batthyány-gimnázium magyar-német szakos tanára: Baloghné Harkány Judit.* ***Két gyermekünk*** *van: Anna pszichológus („Válaszút” Református Drogmentő Misszió) és Júlia jogász (Nemzeti Útdíjfizetési Szolgáltató ZRT.).*

*Nagykanizsa, 2025. január 1.*